CHILL CLUB頒獎禮｜ Serrini奪女歌手 Tyson花生mode：我撐陳蕾
Serrini 首奪CHILL CLUB年度女歌手，她在台上表示「我覺得呢個獎係屬於陳蕾」，頒獎禮結束後，Sherrini與Tyson Yoshi一同接受訪問時，對方笑指「你大鑊啦，拎咗呢個獎，threads已經準備媽叉你啦。」Tyson 之後笑言撐陳蕾，又叫Serrini好自為之，完全花生mode。Serrini表示可能因《漁樂無窮》關係，大家才會投票給她，又建議Tyson 都應該接拍。
幫林家謙代領「年度唱作歌手」嘅Tyson ，他在台上所講嘅「唔係佢勁，係你哋廢」，他笑稱是根據對家謙嘅理解而講。「我唔敢睇電話住，不過都過咗啦，同埋佢唔嚟嘛。」